SK Úradný vestník Európskej únie C 95/116

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 736/2008 o uplatňovaní článkov 87 a 88 zmluvy na štátnu pomoc malým a stredným podnikom pôsobiacim vo výrobe, spracovaní a uvádzaní produktov rybného hospodárstva na trh

2013/C 95/06

Číslo pomoci: SA.33029 (11/XF)

Členský štát: Lotyšsko

Región/orgán poskytujúci pomoc: Lotyšsko

Názov schémy štátnej pomoci alebo názov podniku prijímajúceho štátnu pomoc ad hoc: Oslobodenie od spotrebnej dane pre akvakultúrne podniky (Atbrīvojums no akcīzes nodokļa akvakultūras produkcijas ražošanas uzņēmumiem)

Právny základ: Likums "Par akcīzes nodokli"

Noteikumu projekts „Kārtība, kādā no akcīzes nodokļa atbrīvo dīzeļdegvielu (gāzeļļu), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”

Ročné výdavky plánované v rámci schémy štátnej pomoci alebo celková výška pomoci ad hoc poskytnutej podniku: 2011 – 50 000 LVL

2012 – 100 000 LVL

2013 – 100 000 LVL

2014 – 50 000 LVL

Výdavky spolu: 300 000 LVL

Maximálna intenzita pomoci: 100 litrov na hektár

Dátum implementácie:

Trvanie schémy štátnej pomoci alebo individuálnej štátnej pomoci (maximálne do 31. júna 2014); uveďte:

— v prípade schémy štátnej pomoci: dátum, do ktorého sa môže pomoc poskytovať: 31. júna 2014

— v prípade pomoci ad hoc: predpokladaný dátum vyplatenia poslednej splátky

Účel pomoci: Pomoc akvakultúrnym podnikom vo forme oslobodenia od spotrebnej dane, ktorá sa poskytuje podľa článku 15 smernice Rady 2003/96/ES uplatnením nulovej daňovej sadzby.

Uveďte, ktoré z článkov 8 až 24 sa uplatňujú: Článok 24 nariadenia Komisie (ES) č. 736/2008

Príslušná činnosť: Pomoc vo forme oslobodenia od spotrebnej dane sa poskytuje na plochy využívané na chov rýb, ktorých rozloha je minimálne 20 hektárov a ktoré vlastní alebo prevádzkuje akvakultúrny podnik.

Každý hospodársky rok sa na plošnú jednotku uvedenú v žiadosti o pomoc prideľuje bez spotrebnej dane naftové palivo v objeme do 100 litrov, pričom v prípade chovu rýb sa aplikuje koeficient 1/3. Na pomoc sú oprávnené akvakultúrne podniky, ktoré sú na základe daňového priznania podaného lotyšskému daňovému úradu alebo na základe poslednej ukončenej ročnej účtovnej závierky schopné preukázať minimálny ročný zisk z činnosti akvakultúry vo výške 200 LVL (bez započítania štátnej pomoci a pomoci EÚ) z každej plošnej jednotky (v hektároch) využívanej na chov rýb a uvedenej v žiadosti o pomoc.

Naftové palivo bez spotrebnej dane bude dostupné v daňových skladoch, veľkoobchodoch s naftovým palivom alebo na čerpacích staniciach. Pri odbere naftového paliva bez spotrebnej dane sa na faktúrach daňového skladu, veľkoobchodu s naftovým palivom alebo na potvrdení z registračnej pokladne čerpacej stanice musí osobitne uvádzať cena naftového paliva, výška uplatniteľnej spotrebnej dane a celková splatná suma, z ktorej sa počíta DPH. Spotrebná daň nesmie byť súčasťou splatnej sumy.

Úrad pre podporu vidieka (Lauku atbalsta dienests) vyhodnotí informácie o subjekte oslobodenom od spotrebnej dane a na základe rozlohy plochy, ktorá sa využíva na akvakultúru a je uvedená v žiadosti o pomoc, rozhodne o množstve naftového paliva, ktoré sa tomuto subjektu pridelí na daný rok.

Predajca naftového paliva zašle do centrálnej databázy Úradu pre podporu vidieka údaje o objeme naftového paliva, ktoré poskytol akvakultúrnemu podniku oslobodenému od spotrebnej dane. Predajca naftového paliva zašle informácie do databázy do 24 hodín od uskutočnenia transakcie.

Kontroly:

Úrad pre podporu vidieka každoročne vykonáva náhodné kontroly v prípade aspoň 5 % príjemcov oslobodených od dane. Ak sa zistí, že množstvo naftového paliva pridelené akvakultúrnemu podniku oslobodenému od spotrebnej dane nie je odôvodnené alebo presahuje zákonom stanovené množstvo, predmetný akvakultúrny podnik je povinný uhradiť do jedného mesiaca od prijatia príslušného oznámenia lotyšskému daňovému úradu sumu zodpovedajúcu neoprávnene odpočítanej spotrebnej dani. Ak sa zistí, že akvakultúrny podnik túto sumu v danej lehote neuhradil, suma sa vymáha v súlade s postupom stanoveným v právnych predpisoch o daňovej správe.

Názov a adresa orgánu poskytujúceho pomoc:

Lauku atbalsta dienests Rīga, Republikas laukums 2, LV-1981

Internetová adresa, na ktorej je možné nájsť úplné znenie schémy pomoci alebo kritérií a podmienok, za ktorých je poskytnutá pomoc ad hoc mimo schémy pomoci:

http://www.likumi.lv/doc.php?id=81066&from=off

http://www.zm.gov.lv/index.php?sadala=1895&id=12411

Odôvodnenie: Uveďte dôvody, prečo sa vytvorila schéma štátnej pomoci namiesto podpory v rámci Európskeho rybárskeho fondu pre rybné hospodárstvo: Schéma štátnej pomoci sa vytvorila preto, že tento typ pomoci sa neposkytuje z Európskeho fondu pre rybné hospodárstvo.